יעל שטרנהל

יעל שְׁטֶרְנְהֶל (נולדה ב-14 ביוני 1976) היא היסטוריונית ישראלית שעוסקת בהיסטוריה אמריקאית. חברת האקדמיה הצעירה הישראלית.

ביוגרפיה
יעל שטרנהל נולדה וגדלה בירושלים. היא בתם של פרופ' זאב שטרנהל, חתן פרס ישראל לחקר מדע המדינה, וזיוה שטרנהל, מרצה לאדריכלות ב"בצלאל" ומבקרת.

את שירותה הצבאי עשתה בשנים 1996-1994 בגלי צה"ל ככתבת לענייני משטרה בירושלים. בין האירועים הבולטים שסיקרה ככתבת: רצח רבין, גל הפיגועים של 1996 ומהומות מנהרת הכותל.

לאחר שחרורה מצה"ל, החלה להגיש את התוכנית "בוקר טוב ישראל" ב (בשנים 1999-1997), ואז הצטרפה ל"דסק הבחירות" של הערוץ, לקראת בחירות 1999. בשנים 2002-1999, הגישה את תוכנית הראיונות "שבע וחצי". בשלהי 2011 הגישה חלק מסדרת התוכניות "ינשופים מתחלפים" בערוץ 8.

בשנת 2001, הגישה שטרנהל את משדר הבחירות המרכזי לכנסת החמש עשרה, לצד חיים יבין, בערוץ הראשון. בשנים 2001-1998 למדה שטרנהל לתואר ראשון בתוכנית המצטיינים של בית הספר להיסטוריה באוניברסיטה העברית בירושלים. בשנים 2008-2002 עבדה על דוקטורט באוניברסיטת פרינסטון שבניו ג'רזי. נושא העבודה היה: "חוויית התנועה במרחב במלחמת האזרחים האמריקאית" והיא כתבה אותו בהדרכתו של פרופסור ג'יימס מקפרסון . עשתה עבודת בתר-דוקטורט באוניברסיטת תל אביב במימון יד הנדיב בשנים 2008–2009. בשנת 2010 עשתה עבודת בתר-דוקטורט באוניברסיטה העברית.

באוקטובר 2011 התמנתה למרצה להיסטוריה ולימודים אמריקאיים באוניברסיטת תל אביב, על בסיס מלגת אלון.

שטרנהל מתמחה בהיסטוריה של דרום ארצות הברית במאה התשע עשרה ובהיסטוריה של חברות במלחמה. עבודת הדוקטורט שלה עוסקת בחוויית התנועה במרחב בדרום בתקופת מלחמת האזרחים. הדוקטורט בוחן את משמעותה של תנועת בני אדם בתהליכים המרכזיים שהתחוללו בדרום במהלך המלחמה, כגון עלית הלאומיות הדרומית, התפתחות תרבות מלחמה, והמהפכה החברתית שהביאה לשחרור ארבעה מיליון עבדים. עבודת הדוקטורט שלה פורסמה באפריל 2012 כספר בהוצאת הספרים של אוניברסיטת הרווארד (Routes of War: The World of Movement in the Confederate South  (Harvard, 2012)).

שטרנהל חברה בוועד המנהל של הקרן החדשה לישראל.

שטרנהל היא בת זוגו של פרופ' ישי רוזן-צבי ולהם שתי בנות משותפות. מתגוררת בשכונת רמת אביב בצפון תל אביב.

ספרים

קישורים חיצוניים
 ד"ר יעל שטרנהל באוניברסיטת תל אביב
 
 
 
 קובי מידן, ריאיון עם יעל שטרנהל, חוצה ישראל (תוכנית טלוויזיה), נובמבר 2014

מאמרים פרי עטה:
 
 
 
 
 
 
 
 
 
 
 
 
 Yael Sternhell, Communicating War: The Culture of Information in Richmond during the American Civil War, Past & Present, 2009 202(1):175-205

הערות שוליים

בעלות תואר דוקטור מאוניברסיטת פרינסטון
בעלי תואר דוקטור מאוניברסיטת פרינסטון
בוגרות האוניברסיטה העברית בירושלים
בוגרי האוניברסיטה העברית בירושלים
היסטוריוניות ישראליות
היסטוריונים ישראלים
הערוץ הראשון: שדרניות ומנחות
חברות האקדמיה הצעירה הישראלית
חברי האקדמיה הצעירה הישראלית
כתבים פליליים
מנחות טלוויזיה ישראליות
סגל אוניברסיטת תל אביב: היסטוריה כללית
חיילי גלי צה"ל
סגל הקרן החדשה לישראל
מדענים ישראלים
משפחת רוזן-צבי
ישראליות שנולדו ב-1976
ישראלים שנולדו ב-1976